OTO ตั้ง “ซีซีเอส คาร์บอน เคลียร์ฯ” ลุยธุรกิจคาร์บอนเครดิต
OTO ตั้ง “ซีซีเอส คาร์บอน เคลียร์ โซลูชั่น” ถือหุ้นสัดส่วน 99.98% ทุนจดทะเบียน 5 ล้าน รองรับธุรกิจซื้อ-ขาย หรือโอนสิทธิในคาร์บอนเครดิต
OTO ตั้ง “ซีซีเอส คาร์บอน เคลียร์ โซลูชั่น” ถือหุ้นสัดส่วน 99.98% ทุนจดทะเบียน 5 ล้าน รองรับธุรกิจซื้อ-ขาย-หรือโอนสิทธิในคาร์บอนเครดิต
26 เม.ย. 2566

บริษัท วันทูวัน คอนแทคส์ จำกัด (มหาชน) หรือ OTO เปิดเผยว่า ตามที่บริษัทได้แจ้งมติที่ประชุมคณะกรรมการบริษัท ครั้งที่ 3/66 เมื่อวันที่ 28 กุมภาพันธ์ 2566 มีมติอนุมัติให้จัดตั้งบริษัทย่อยเพื่อรองรับธุรกิจเกี่ยวกับการ ซื้อ ขาย หรือโอนสิทธิในคาร์บอนเครดิต และเพิ่มโอกาสและช่องทางการขยายธุรกิจและเพิ่มแหล่งรายได้ให้แก่บริษัท
โดยล่าสุดเมื่อวันที่ 26 เม.ย.2566 บริษัทได้จัดตั้งบริษัทย่อย “บริษัท ซีซีเอส คาร์บอน เคลียร์ โซลูชั่น(Carbon Clear Solution Company Limited) โดยมีทุนจดทะเบียน 5 ล้านบาท ทุนจดทะเบียนชำระแล้ว 1.25 ล้านบาท และบริษัทถือหุ้นในสัดส่วนร้อยละ 99.98 ของทุนจดทะเบียนและทุนชำระแล้ว โดยมีคณะกรรมการบริษัทประกอบด้วย 1) นายคณาวุฒิ วรรทนธีรัช 2) นายชัยวัฒน์ พิทักษ์รักธรรม และ3) นางสาวชุติมา อินสว่าง